《怀陈明敬》
明代·屈士燝

早春閒得听黄鹂，一卧空山寄所思。白社游踪成独往，朱台名籍与谁期。

斗间望气龙文合，楼上怀人羽盖迟。此日盈虚天莫问，好将消息达希夷。

作者简介：屈士燝，字贲士，一字白园。番禺人。士煌兄。明唐王隆武元年（一六四五）举人，任永历朝礼部员外郎。入清隐居不出。著有《食薇草》。清道光《广东通志》卷二八五有传。